user
ਇੰਟਰਨੈਸ਼ਨਲ ਮੌਨੈਟਰੀ ਫੰਡ (ਆਈਐੱਮਐੱਫ) ਯਾਨਿ ਕੌਮਾਂਤਰੀ ਮੁਦਰਾ ਕੋਸ਼ ਦੀ ਭਵਿੱਖਬਾਣੀ ਮੁਤਾਬਕ, ਇਸ ਸਾਲ ਗਲੋਬਲ ਅਰਥਚਾਰਾ 3 ਫੀਸਦ ਡਿੱਗ ਗਿਆ ਅਤੇ ਆਪਣੇ ਪਿਛਲੇ 3 ਫੀਸਦ ਗਲੋਬਲ ਵਿਕਾਸ ਦੇ ਠੀਕ ਉਲਟ ਹੈ।  

1930ਵਿਆਂ ਦੀ ਮੰਦੀ ਤੋਂ ਬਾਅਦ, ਦੁਨੀਆਂ ਸਭ ਤੋਂ ਵੱਡੀ ਮੰਦੀ ਦਾ ਸਾਹਮਣਾ ਕਰ ਰਹੀ ਹੈ।

ਪਰ ਆਖ਼ਰ ਇਹ ਕਦੋਂ ਤੱਕ ਚੱਲੇਗਾ ਤੇ ਇਹ ਠੀਕ ਕਦੋਂ ਤੱਕ ਹੋਵੇਗਾ? ਕੀ ਆਰਥਿਕ ਹਾਲਾਤ ਠੀਕ ਹੋਣ ਮਗਰੋਂ ਲੋਕਾਂ ਨੂੰ ਆਪਣੀਆਂ ਨੌਕਰੀਆਂ ਵਾਪਸ ਮਿਲ ਸਕਣਗੀਆਂ? 

ਮੰਦੀ ਦੀ ਪਰਿਭਾਸ਼ਾ:

ਬਹੁਤ ਸਾਰੇ ਦੇਸ ਮੰਦੀ ਦੀ ਤਕਨੀਕੀ ਪਰਿਭਾਸ਼ਾ ਨੂੰ ਸਕਲ ਘਰੇਲੂ ਉਤਪਾਦ ਯਾਨਿ ਜੀਡੀਪੀ ’ਚ ਗਿਰਾਵਟ ਦੀਆਂ ਦੋ ਲਗਾਤਾਰ ਤਿਮਾਹੀਆਂ ਵਜੋਂ ਅਪਣਾਉਂਦੇ ਹਨ। 

ਅਮਰੀਕਾ ਨੈਸ਼ਨਲ ਬਿਓਰੋ ਆਫ਼ ਇਕੋਨਾਮੀ ਰਿਸਰਚ (NEBR) ਦਾ ਕਹਿਣਾ ਹੈ, “ਆਰਥਿਕ ਗਤੀਵਿਧੀਆਂ ਵਿੱਚ ਮਹੱਤਵਪੂਰਨ ਗਿਰਾਵਟ ਹੈ, ਜੋ ਕੁਝ ਮਹੀਨਿਆਂ ਤੋਂ ਚਲਦੀ ਆ ਰਹੀ ਹੈ, ਇਹ ਆਮ ਤੌਰ ‘ਤੇ ਅਸਲ ਜੀਡੀਪੀ, ਅਸਲ ਆਮਦਨ, ਰੁਜ਼ਗਾਰ, ਉਦਯੌਗਿਕ ਉਤਪਾਦਨ ਅਤੇ ਥੋਕ ਮੁਦਰਾ ਵਿਕਰੀ ਵਿੱਚ ਨਜ਼ਰ ਆਉਂਦੀ ਹੈ।”

ਆਪਣੀ ਭਵਿੱਖਬਾਣੀ ਵਿੱਚ ਆਈਐੱਮਐੱਫ ਮੰਨਦਾ ਹੈ ਕਿ ਮੌਜੂਦਾ ਦੌਰ ’ਚ ਕੋਵਿਡ-19 ਕਰਕੇ ਸਾਲ 2020 ਦੀ ਇਸ ਤਿਮਾਹੀ ਵਿੱਚ ਅਸੀਂ ਸਭ ਤੋਂ ਮਾੜੇ ਆਰਥਿਕ ਹਾਲਤਾਂ ਨੂੰ ਮਹਿਸੂਸ ਕਰ ਰਹੇ ਹਾਂ। 

ਆਸ ਕਰਦੇ ਹਾਂ ਕਿ ਸਾਲ ਦੀ ਦੂਜੀ ਤਿਮਾਹੀ ਵਿੱਚ ਵਪਾਰਕ ਅਦਾਰੇ ਹੌਲੀ-ਹੌਲੀ ਖੁੱਲ੍ਹਣ ਨਾਲ ਇਹ ਪ੍ਰਭਾਵ ਥੋੜ੍ਹੇ ਫਿੱਕੇ ਪੈ ਜਾਣ। 
assistant
ਪਰ ਜੇਕਰ ਲੌਕਡਾਊਨ ਦੂਜੇ ਅੱਧ ਵਿੱਚ ਜਾਰੀ ਰਿਹਾ ਤਾਂ ਵਧੇਰੇ ਕਾਰੋਬਾਰ ਗਾਇਬ ਹੋ ਜਾਣਗੇ ਅਤੇ ਲੋਕ ਆਪਣੀਆਂ ਨੌਕਰੀਆਂ ਤੋਂ ਹੱਥ ਧੋ ਬੈਠਣਗੇ। 

ਦੋ ਵਾਰ ਮੰਦੀ ਦੀ ਮਾਰ ਪੈਣਾ ਗੰਭੀਰ ਹੋ ਸਕਦਾ ਹੈ ਅਤੇ ਵਸੂਲੀ ਦੀ ਦਰ ਬੇਹੱਦ ਹੌਲੀ ਹੋ ਜਾਵੇਗੀ। 

ਇਸ ਲਈ ਇੱਕ ਮੰਦੀ ਦਾ ਸਾਹਮਣਾ ਕਰ ਰਹੇ ਹਾਂ, ਜੋ ਵੀ, ਯੂ, ਡਬਲਿਊ ਜਾਂ ਐੱਲ ਦਾ ਆਕਾਰ ਹੈ। ਅਰਥਸ਼ਾਸਤਰੀ ਅੰਗਰੇਜ਼ੀ ਦੇ ਇਨ੍ਹਾਂ ਸਾਰੇ ਐਲਾਫਬੈਟਸ ਦੀ ਵਰਤੋਂ ਆਰਥਿਕ ਮੰਦੀ ਅਤੇ ਵਸੂਲੀ ਦਾ ਵਰਣਨ ਕਰਨ ਲਈ ਕਰਦੇ ਹਨ। 

ਕੈਥੋਲਿਕ ਯੂਨੀਵਰਸਿਟੀ ਆਫ਼ ਚਿਲੀ ਦੇ ਅਰਥਸ਼ਾਸਤਰੀ ਹੋਜ਼ੇ ਟੇਸਾਡਾ ਮੁਤਾਬਕ, “ਇਹ ਸਮੇਂ ਦੇ ਨਾਲ ਜੀਡੀਪੀ ਵਾਧੇ ਵਾਲੇ ਗ੍ਰਾਫ਼ ਦੇ ਆਕਾਰ ਦੀ ਸ਼ਕਲ ਦਾ ਹਵਾਲਾ ਦਿੰਦੇ ਹਨ।”

ਪ੍ਰੋਫੈਸਰ ਟੇਸਾਡਾ ਮੁਤਾਬਕ, "ਇਹ ਇਸ ਤਰ੍ਹਾਂ ਹੈ ਕਿ ਅਰਥਚਾਰਾ, ਗਤੀਵਿਧੀਆਂ ਦੇ ਇੱਕ ਪੱਧਰ 'ਤੇ ਮੁੜ ਆਉਂਦਾ ਹੈ, ਜੋ ਸ਼ੁਰੂਆਤ ਵਾਂਗ ਹੁੰਦਾ ਹੈ ਅਤੇ ਮੰਦੀ ਤੁਲਨਾਮਤਕ ਘੱਟ ਹੁੰਦੀ ਹੈ, ਹਾਲਾਂਕਿ ਇਹ ਅਖੀਰਲੇ ਚੌਥੀ ਤਿਮਾਹੀ ਤੱਕ ਚੱਲ ਸਕਦੀ ਹੈ।"

ਵੀ (V) ਦਾ ਮਤਲਬ ਕੀ?

ਦਰਅਸਲ ਇਹ ਸਭ ਤੋਂ ਵਧੀਆਂ ਦ੍ਰਿਸ਼ ਹੁੰਦਾ ਹੈ ਕਿਉਂਕਿ ਇਸ ਕਿਸਮ ਦੀ ਮੰਦੀ ਦੀ ਸ਼ੁਰੂਆਤ ਤੇਜ਼ੀ ਨਾਲ ਹੁੰਦੀ ਹੈ ਪਰ ਜਲਦੀ ਹੀ ਉਭਾਰ ਹੋ ਜਾਂਦਾ ਹੈ ਤੇ ਆਰਥਿਕ ਸੁਧਾਰ ਵੀ ਜਲਦੀ ਹੋ ਜਾਂਦਾ ਹੈ। 

ਪ੍ਰੋਫੈਸਰ ਟੇਸਾਡਾ ਮੁਤਾਬਕ, “ਇਹ ਇਸ ਤਰ੍ਹਾਂ ਹੈ ਕਿ ਅਰਥਚਾਰਾ, ਗਤੀਵਿਧੀਆਂ ਦੇ ਇੱਕ ਪੱਧਰ ’ਤੇ ਮੁੜ ਆਉਂਦਾ ਹੈ, ਜੋ ਸ਼ੁਰੂਆਤ ਵਾਂਗ ਹੁੰਦਾ ਹੈ ਅਤੇ ਮੰਦੀ ਮੁਕਾਬਲੇ ’ਚ ਘੱਟ ਹੁੰਦੀ ਹੈ, ਹਾਲਾਂਕਿ ਇਹ ਅਖੀਰਲੇ ਚੌਥੀ ਤਿਮਾਹੀ ਤੱਕ ਚੱਲ ਸਕਦੀ ਹੈ।”

“ਜੇਕਰ ਅਸੀਂ ਮਹਾਂਮਾਰੀ ਨੂੰ ਕਾਬੂ ਕਰ ਲੈਂਦੇ ਹਾਂ ਤਾਂ ਸਾਨੂੰ (V) ਅਕਾਰਾ ਵਾਲੀ ਮੰਦੀ ਦੇਖਣ ਨੂੰ ਮਿਲੇਗੀ ਕਿਉਂਕਿ ਪਾਬੰਦੀਆਂ ਹਟਣੀਆਂ ਸ਼ੁਰੂ ਹੋ ਜਾਣਗੀਆਂ ਤੇ ਵਿਕਾਸ ਦੇ ਪਿਛਲੇ ਲੈਵਲ ਦੀ ਵਾਪਸੀ ਹੋ ਸਕਦੀ ਹੈ।”

ਅਮਰੀਕਾ ਦੇ ਨਿਊਯਾਰਕ ਵਿੱਚ ਐੱਸਐਂਡਪੀ ਗਲੋਬਲ ਰੇਟਿੰਗ ਦੇ ਮੁੱਖੀ, ਅਰਥਸ਼ਾਸਤਰੀ ਪੌਲ ਗ੍ਰੈਨਵਾਲਡ ਨੇ ਬੀਬੀਸੀ ਨੂੰ ਦੱਸਿਆ, “ਜੇਕਰ ਸੋਸ਼ਲ ਡਿਸਟੈਂਸਿੰਗ ਦੇ ਨਿਯਮਾਂ ਨੂੰ ਜਲਦੀ ਹਟਾਇਆ ਜਾਵੇ ਜਾਂ ਦਵਾਈ ਬਣ ਜਾਵੇ ਤਾਂ ਅਸੀਂ ਮੁੜ ਲੀਹ ’ਤੇ ਆ ਸਕਦੇ ਹਾਂ।”

2020 ਦੀ ਦੂਜੀ ਤਿਮਾਈ ਵਿੱਚ ਐੱਸਐਂਡਪੀ ਦੇ ਉਤਪਾਦਾਂ ਵਿੱਚ 9 ਫੀਸਦ ਗਿਰਾਵਟ ਆਈ ਹੈ, ਇਸ ਪੱਧਰ ’ਤੇ ਉਨ੍ਹਾਂ ਨੂੰ ਵਸੂਲੀ ਦੀ ਆਸ ਘੱਟ ਹੈ। 

ਗ੍ਰੇਨਵਾਲਡ ਦਾ ਕਹਿਣਾ ਹੈ, "ਅਸੀਂ ਜੋ ਹੁਣ ਦੇਖ ਰਹੇ ਹਾਂ ਉਹ ਯੂ ਆਕਾਰ ਵਾਲਾ ਮਾਹੌਲ ਹੈ ਜਿਸ ਵਿੱਚ ਅਸੀਂ ਵਧੇਰੇ ਝਟਕਿਆਂ ਤੋਂ ਨਿਜ਼ਾਤ ਤਾਂ ਪਾ ਲਵਾਂਗੇ ਪਰ ਹੌਲੀ ਰਫ਼ਤਾਰ ਨਾਲ।"

ਯੂ (U) ਵਾਲਾ ਹਾਲ:

ਐੱਸਐਂਡਪੀ, 2020 ਵਿੱਚ ਗਲੋਬਲ ਅਰਥਚਾਰੇ ਵਿੱਚ ਵਿਕਾਸ ਦੀ ਦਰ 2.4 ਫੀਸਦ ਰਹਿਣ ਦਾ ਅੰਦਾਜ਼ਾ ਲਗਾ ਰਿਹਾ ਹੈ ਅਤੇ 2021 ਵਿੱਚ 5.9 ਫੀਸਦ ਰਹਿਣ ਦਾ ਅੰਦਾਜ਼ਾ ਹੈ।

ਗ੍ਰੇਨਵਾਲਡ ਦਾ ਕਹਿਣਾ ਹੈ, “ਅਸੀਂ ਜੋ ਹੁਣ ਦੇਖ ਰਹੇ ਹਾਂ ਉਹ ਯੂ ਆਕਾਰ ਵਾਲਾ ਮਾਹੌਲ ਹੈ ਜਿਸ ਵਿੱਚ ਅਸੀਂ ਵਧੇਰੇ ਝਟਕਿਆਂ ਤੋਂ ਨਿਜ਼ਾਤ ਤਾਂ ਪਾ ਲਵਾਂਗੇ ਪਰ ਹੌਲੀ ਰਫ਼ਤਾਰ ਨਾਲ।”